રાજ્યની 20 લોકસભા સીટમાંથી 2014 ચૂંટણીમાં ભાજપ 18 પર ચૂંટણી લડ્યું હતું અને બાકી 2 સીટ સહયોગી દળને આપી હતી. જેમાંથી એક સીટ પર ભાજપ બીજા સ્થાને રહ્યું અને બાકીની 17 સીટ પર ભાજપ ત્રીજા સ્થાન પર રહ્યું. ત્રિવેન્દ્રમ લોકસભા સીટ પર ભાજપ ઉમેદવાર રાજગોપાલ બીજા સ્થાન પર રહ્યા. કોંગ્રેસના ઉમેદવાર શશિ થરૂરને અહીંથી 2 લાખ 97 હજાર 806 વોટ મળ્યા જ્યારે ભાજપના રાજગોપાલને 2 લાખ 82 હજાર 336 વોટ મળ્યાં હતાં. આવી રીતે શશિ થરૂર માત્ર 15 હજાર 470 વોટથી જીતવામાં સફળ રહ્યા હતા. આ ઉપરાંત કેરળમાં પાંચ લોકસભા સીટ એવી છે જ્યાં ભાજપને એક લાખથી વધુ વોટ મળ્યાં. જેમાં કાસરગોડ, કોઝીકોડ, પલક્કાડ, ત્રિશૂર પથનમથીટ્ટા લોકસભા સીટ છે. 8 સીટ એવી રહી જ્યાં ભાજપના ઉમેદવારોને 70 હજારથી 1 લાખ વોટ મળ્યા.